钦定古今图书集成/明伦汇编/闺媛典/第025卷 > 曹尚宾妻赵氏
## 钦定古今图书集成/明伦汇编/闺媛典/第025卷 > 曹尚宾妻赵氏

按《续隆平县志》：“赵氏，曹尚宾妻。氏性淳厚，善事翁姑。
姑死馀妇幼，赵独养其翁，竭力致丰洁，并抚其幼叔。
翁感泣，对人称不置口。年三十无出，劝夫纳妾，弗听，
泣诉其意于翁。翁感其诚，亦为下泪。乃命纳秦氏，生
二子珍珵。赵爱若己出，与秦终二十年无间言。秦丧
其父母贫，委曲代为之养，并养其兄及侄，夫亦不禁。”
翁亡，诸叔、诸娣好争赵密恤其贫者，俾睦如初。子珍
早为诸生，夫亡，教次子珵学，亦入泮。邑有兵变，邻里
慕其贤，共护之，竟免于难，年七十一终。二子奉遗训，
兄弟同居。